wickkiey/tamil-wikipedia-chunked huggingface dataset:
# சீசியம் சயனைடு

**சீசியம் சயனைடு** *(Caesium cyanide)* என்பது CsCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசன் சயனைடின் சீசியம் உப்பு என்று இதை வகைப்படுத்துகிறார்கள். வெண்மை நிற இத்திண்மம் நீரில் எளிதாக கரைகிறது. கசப்பான பாதாம் கொட்டைகளின் மணத்தை இதன் மணம் நினைவூட்டும். சர்க்கரையைப் போன்ற படிகங்களாகவே சீசியம் சயனைடு படிகங்கங்களும் காணப்படுகின்றன. மிகுதியான நச்சுத்தன்மை கொண்ட இச்சேர்மத்தின் வேதிப்பண்புகள் பொட்டாசியம் சயனைடின் வேதிப்பண்புகளை ஒத்திருக்கிறது.
# சீசியம் சயனைடு

## தயாரிப்பு

சீசியம் ஐதராக்சைடு சேர்மம் ஐதரசன் சயனைடுடன் வினைபுரிவதால் சீசியம் சயனைடும் தண்ணீரும் உருவாகின்றன:
:HCN + CsOH → CsCN + H<sub>2</sub>O.
# விகார்-உல்-உம்ரா

**சர் விகார் உல்-உமாரா (Viqar ul-Umara) பாய்கா அமீர் எச். இ . நவாப் சர் விகர்-உல்-உம்ரா பகதுார் (சிக்கந்தர் ஜங், இக்பால்-உத்-தெளலா மற்றும் இக்தாதர் -உல்-முல்க், நவாப் முகமது பசாலுதீன் கான்)** (பிறப்பு: 1856 ஆகத்து 13 - இறப்பு 1902 பிப்ரவரி 15) ஐதராபாத் இராச்சியத்தின் முதன்மை அமைச்சராக 1893 முதல் 1901 வரை பணியாற்றினார். மேலும் **அமீர் இ பைகாவாகவும்** 1881 முதல் 1902 வரை பணியாற்றினார்.  
இந்தியாவின் தெலங்காணா மாநிலத்திலுள்ள விகராபாத் நகரம் மற்றும் செகுந்தர் குடா கிராமத்திற்கு இவரது பெயரிடப்பட்டது.
# விகார்-உல்-உம்ரா

## ஆரம்பகால வாழ்க்கை மற்றும் வம்சாவளி

விகார்-உல்-உம்ரா 1856 ஆகஸ்ட் 13 ஆம் தேதி முகம்மது பசுலுதீன் கானாக ரசிதுதீன் கான் மற்றும் அசுமதுன்னிசா பேகம் ஆகியோருக்குப் பிறந்தார். குடும்பம் ராசிதீன் கலீபாக்களிடமிருந்து வந்தது. இசுலாமியரின் இரண்டாவது கலீபாவான உமறு இப்னு அல்-கத்தாப்பின் வழித்தோன்றல்கள் ஆவர். குடும்பத்தின் மூதாதையர்களில் ஒருவர் சூபி துறவியான பரித்துதின் கஞ்ச்சகர் என்பவராவார். மற்றொரு மூதாதையர் முகம்மது அபுல் கைர் கான் முகலாய பேரரசர் ஔரங்கசீப்பின் ஆட்சியின் நிர்வாக அமைப்பினுள் இருந்த இராணுவ பிரிவின் தலைவராவார்.
# விகார்-உல்-உம்ரா

## பிரதமராக பதவிக்காலம்

இவர் முதல் அமைச்சராக இருந்த காலத்தில் கல்வித்துறையில் மதிப்புமிக்க பங்களிப்புகளை செய்துள்ளார். கல்வித் துறை, பொறியியல் பள்ளி, சட்ட வகுப்புகள், சட்டசபை மற்றும் அசாஃபியா நூலகம் ஆகியவை இவரது காலத்தில் கீழ் திறக்கப்பட்டன.  
இவர் ஒரு உன்னத குடும்பமான பைகாக்களின் ஐந்தாவது அமீர் ஆவார். மேலும் மூன்றாம் ஆசாஃப் ஜாவின் தாய்வழி பேரன் ஆவார். சர் முகம்மது பசுல் உத்-தின் தனது அரண்மனையாக பாலாக்ணுமா அரண்மனை என்ற அற்புதமான அரண்மனையைக் கட்டினார். இதை கட்ட 9 ஆண்டுகள் ஆனது. மேலும், 1893இல் நிறைவடைந்தது.  
இவர் ஐரோப்பிய கட்டிடக்கலை பாணியில் அற்புதமான பைகா அரண்மனையை கட்டினார். பாலாக்ணுமா அரண்மனையை மகபூப் அலி கான், ஆறாம் ஆசாஃப் ஜா என்பவருக்கு வழங்கிய பின்னர், இவர் உசேன் சாகர் ஏரிக்கு அருகில் விகார் மன்சில் என்ற அரண்மனையைக் கட்டி தனது வாழ்க்கையை கழித்தார்.
# விகார்-உல்-உம்ரா

## கட்டிடக்கலை

விகார்-உல்-உம்ரா 1887இல் ஐதராபாத்தின் பேகம்பேட்டையில் எசுப்பானியப் பள்ளிவாசலை (அசல் பெயர்: ஜமா மஸ்ஜித் ஐவான்-இ-பேகம்பேட்டை) நிறுவினார். எசுப்பானியாவுக்கு தனது ஒரு பயணத்தின் போது எசுப்பானிய கட்டிடக்கலை மூலம் ஈர்க்கப்பட்ட பின்னர் அதன் கட்டுமானத்தைத் தொடங்கினார். இது மூர்ஸ் கட்டிடக்கலை பாணியில் கட்டப்பட்டுள்ளது. வனப்பெழுத்து, குதிரைவாலி வளைவுகள் மற்றும் ரோமானிய கட்டிடக்கலைகளின் தாக்கங்களைக் கொண்டுள்ளது.  
விகார்-உல்-உம்ரா 1893இல் பாலாக்ணுமா அரண்மனையை கட்டினார். பின்னர் நிஜாம் மஹ்புப் அலிகான் இந்த அரண்மனையை வாங்கினார். இந்த அரண்மனை இத்தாலிய மற்றும் டியூடர் கட்டிடக்கலைகளின் கலவையுடன் கட்டப்பட்டது. மேலும் இதன் உச்சவரம்பு சிதை ஓவியங்களால் அலங்கரிக்கப்பட்டுள்ளது. இது உலகின் மிகப்பெரிய சாப்பாட்டு அறையைக் கொண்டுள்ளது. இதில் ரோஸ்வுட்டால் செய்யப்பட்ட நாற்காலிகள் உள்ளன. தற்போது, இது தாஜ் விடுதிகளுக்கு குத்தகைக்கு விடப்பட்டுள்ளது. இந்த அரண்மனையில் தங்கிய குறிப்பிடத்தக்க பிரமுகர்கள் உருசியாவின் இரண்டாம் நிக்கலாசு, ஐக்கிய இராச்சியத்தின் ஐந்தாம் ஜோர்ஜ், இராணி மேரி, நரேந்திர மோதி மற்றும் இவாங்கா டிரம்ப் ஆகியோர் அடங்குவர்.  
நிசாம் பாலாக்ணுமா அரண்மனையை வாங்கிய பிறகு, விகார்-உல்-உம்ரா பைகா அரண்மனையை (முதலில் ஐவான்-இ-விகார் என்று அழைக்கப்பட்டது) தனக்காகக் கட்டினார். அதில் உள்ள ஜெனானா மகால் நியோ கோதிக், இந்தோ சரசனிக் பாணி மற்றும் முகலாயக் கட்டிடக்கலை ஆகியவற்றின் கலவையுடன் கட்டப்பட்டது. அரண்மனையின் ஒரு பகுதி அமெரிக்க துணைத் தூதரகத்தை கொண்டுள்ளது. அதன் ஒரு பகுதி இவரது சந்ததியினரால் வசிக்கப்படுகிறது. 1900 ஆம் ஆண்டில், ஹைதராபாத் மாநிலத்தில் ஏராளமான நினைவுச்சின்னங்கள், பொது கட்டிடங்கள், அணைகள், நீர் தேக்கங்கள், செயற்கை ஏரிகள் மற்றும் சுமார் 21 அரண்மனைகள் மற்றும் மாளிகைகளை இவர் கட்டினார்.  
விகார்-உல்-உம்ரா, இந்தியாவின் இன்றைய தெலங்காணா மாநிலத்தில் விகராபாத் நகரத்தை நிறுவினார். இந்த ஊருக்கு இவரது பெயரிடப்பட்டது. அனந்தகிரி மலைகளின் சிறு மலைப்பகுதியைக் கொண்ட இந்த அழகான நகரத்தில், இவர் நவாப் சுல்தான்-உல்-முல்க் என்ற தனது மகனுக்காக, தபால் அலுவலகம், காவல் நிலையம், மருத்துவமனை, சுகாதார மையம், விகராபாத் கடைவீதி, கோட்பள்ளி அணை, விகராபாத் ஏரி மற்றும் 1882 இல் இலண்டனில் இருந்து இறக்குமதி செய்யப்பட்ட பொருட்களைக் கொண்ட வேட்டை விடுதிகள் போன்றவற்றை எழுப்பினார் .
# விகார்-உல்-உம்ரா

## தனிப்பட்ட வாழ்க்கை

1873இல், விகார்-உல்-உம்ரா ஜகந்தெருன்னிசா பேகம் என்பவரை மணந்தார். இவர்களது மகன் முக்தாருதீன் கான் 1875 நவம்பர் 3, அன்று பிறந்தார். பின்னர் வர் அமீர்-இ-பைகா-விகார்-உல்-உம்ரா (விகார்-உல்-உம்ரா கிளையின் அமீர்-இ-பைகா) ஆனார்.  
விகார்-உல்-உம்ராவின் முந்தைய திருமணங்கள் நிச்சயிக்கப்பட்டிருந்தாலும், இவர் ஐதராபாத் மருத்துவர் குல்பாய் விக்காஜி என்ற மருத்துவர் மீது மீது காதல் கொண்டிருந்தார். இவர்கள் முதலில் மும்பையில் சந்தித்தனர். 1900இல், இவர்கள் திருமணம் செய்து கொண்டனர். விசுவாசத்தினால் மருத்துவர் ஒரு சொராட்டிரியராக இருந்ததால் ( பார்சி என்று பேச்சுவழக்கில் அறியப்பட்டார்). விகாரைத் திருமணம் செய்து கொள்வதற்காக இசுலாத்திற்கு மாறினார். மேலும் நூர் ஜஹான் பேகம் என்ற பெயரும் வழங்கப்பட்டது. திருமணத்திற்குப் பிறகு, மருத்துவர் தனது மருத்துவத் தொழிலை விட்டுவிட்டு, விகார் அரண்மனையில் பர்தாவில் வசித்து வந்தார்.  
1902 பிப்ரவரி 15 அன்று எலகதாப் - கானாபூர் ( தெலங்காணாவின் நிசாமாபாத் மாவட்டம்) என்ற இடத்தில் வேட்டையாடுகையில் விகார் -உல்-உம்ரா இறந்தார். இவர் பைகா கல்லறைகளில் அடக்கம் செய்யப்பட்டார்.
# லெஸ்லி கனசதுரம்

**லெஸ்லி கனசதுரம்** (*Leslie's cube*) என்பது இரும்பாலான 10 செமீ பக்கங்களைக் கொண்டபொள்ளலான ஒரு கனசதுரமாகும். பரப்புகளின் கதிர்வீசும் பண்புகளை ஆராயவும் அதுபோல் பரப்புகளின் வெப்பக் கதிர்வீச்சினை ஏற்கும் திறனையும் சோதனை மூலம் நிறுவப் பயன்படும் ஓர் எளிய கருவியாகும். இதனை இசுக்காட்லாந்தைச் சேர்ந்த கணிதவியலாளரும் இயற்பியலாளருமான ஜான் லெஸ்லி (1766–1832) 1804 இல் வடிவமைத்தார். இதற்கான பரிசோதனையை ஜான் டிண்டால் என்பவர் 1800களின் இறுதியில் செய்து காட்டினார்.
# லெஸ்லி கனசதுரம்

## அமைப்பு

இது செங்குத்தாலான ஓர் அச்சில் சுழலுமாறு அமைக்கப்பட்டுள்ளது. இதன் பக்கங்கள் வெவ்வேறு நிலையில் உள்ளன. ஒரு பக்கம் கருமையாகவும் அதன் எதிர்ப்பக்கம் பளபளப்பாகவும் இன்னொருபக்கத்தில் காகிதம் ஒட்டப்பட்டும் நான்காவது பக்கம் வழவழப்பின்றி சொரசொரப்பாகவும் உள்ளன.  
இச்சோதனையினை மேற்கொள்ள வெப்பக் கதிர்வீச்சினை உணரும் ஒரு கருவி தேவை. இதில் மாறுபட்ட நீளமுடைய ஆங்கில எழுத்து U வடிவிலான ஒரு குழல் உள்ளது. கண்ணாடியால் ஆன இதன் இரு முனைகளிலும் பொள்ளலான பந்து போன்ற உருண்டை வடிவில் இரு குமிழ்கள் உள்ளன. இதில் பொதுவாக ஈதர் என்னும் நீர்மம் உள்ளது. இரு குமிழ்களில் ஒன்று கருமை நிறமுடையது. மற்றது சாதாரண நிலையில் இருக்கிறது.
# லெஸ்லி கனசதுரம்

## செயற்பாடு

பரப்புகள் எவ்வாறு வெப்பத்தினை உமிழ்கிறது என்பதை ஆராய, இப்போது லெஸ்லி கனசதுரத்தைக் கொதிநீரால் நிரப்ப வேண்டும். இந்நிலையில் அதன் பக்கங்கள் வெப்பக் கதிர்வீச்சினை உமிழும். ஒவ்வொரு பக்கத்தின் எதிரிலும் ஒரே குறிப்பிட்ட தொலைவில் ஈதர் வெப்பம் காட்டியினை வைத்து ஈதர் தம்பம் எவ்வாறு மாறுகிறது எனப் கவனமாகப் பார்க்க வேண்டும். கருமையான குமிழியின் பக்கம் வெப்பக் கதிர்வீச்சினை ஏற்கும் வகையில் வைத்து அளவுகளை நோக்க வேண்டும். முதலில் கனசதுரத்தின் கருமையான பக்கமும் அதனைத் தொடர்ந்து பளபளப்பான பக்கம் பின் தாள் ஒட்டிய பக்கம் கடைசியாக சொரசொரப்பான பக்கம் என்று சோதனைகளை மேற்கொள்ளலாம்.  
ஈதர் தம்பத்தின் மாறுபட்ட அளவுகளிலிருந்து கருமையான பக்கம் அதிக வெப்ப உமிழ்திறனுடையது என்றும் பளபளப்பான பரப்பு மிகக் குறைந்த அளவு உமிழ்திறனுடையது என்பதும் மற்ற இரு பக்கங்களும் இதுபோல் குறைந்த அளவு உமிழ்திறனுடையன என்பதும் தெரியவருகிறது.  
இந்தக் கருவிகளின் துணையுடன் வெவ்வேறு வகையான பரப்புகளின் வெப்பக் கதிர்வீச்சு ஏற்புத்திறனை (*Absorptive power*) காண முடியும். கலத்தில் கொதிநீர் தொடர்ந்து இருக்குமாறு செய்யவும். கனசதுரத்தின் கருமையான பக்கத்திற்கு எதிராக ஒரு குறிப்பிட்ட தொலைவில் வெப்பங்காட்டியின் கருமையான குமிழ் இருக்குமாறு வைத்து ஈதர் தம்பம் எவ்வாறு மாறுகிறது எனப் பார்க்கவும். இப்போது மற்றக் குமிழினை மெல்லிய அலுமினியத் தகட்டால் பொதிந்து முன்பு இருந்த அதே தொலைவில் குமிழ் இருக்குமாறு வைத்து தம்ப உயரம் எவ்வாறு மாற்றம் அடைகிறது எனக் காணவும். தம்ப உயர மாறுபாட்டிலிருந்து கருமையான குமிழ் அதிக ஏற்புத்திறனுடனும் வெள்ளை பளப்பளப்பான குமிழில் மிகக்குறைந்த ஏற்புத்திறனும் உள்ளது தெரிய வரும்.  
இவைகளிலிருந்து கருமையான பரப்பு அதிக ஏற்புத்திறனும் அதிக உமிழ்திறனும் உடையன என்பதும் அதிக பளபளப்பான பரப்பு குறைந்த உமிழ்திறனும் குறைந்த ஏற்புத்திறனும் உடையன என்பதும் தெளிவாகும்.  
மேலும் துல்லியமாக அளவீடுகள் வேண்டுமென்றால் வெப்பமின்னடுக்கு அல்லது வெப்பக் கதிர் அளவியைப் பயன்படுத்தி சோதனைகளை மேற்கொள்ளலாம்.
# மாநில மத்திய நூலகம், ஐதராபாத்

**மாநில மைய நூலகம் ஐதராபாத் (State Central Library Hyderabad)** முன்பு **அசாபியா நூலகம் என்று** அழைக்கப்பட்ட இது தற்போது **மாநில மத்திய நூலகம்** என அழைக்கப்படுகிறது. இது தெலங்காணாவின் ஐதராபாத்தில் உள்ள ஒரு பொது நூலகமாகும். இந்த கட்டிடம் 1891இல் கட்டப்பட்டது. இது நகரத்தில் மிகவும் பிரமாண்டமான மற்றும் தோற்றத்தில் ஈர்க்கக்கூடிய. கட்டமைப்புகளில் ஒன்றாகும். மேலும் 1998 ஆம் ஆண்டில் ஐதராபாத்தின் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையால் பாரம்பரிய அந்தஸ்து வழங்கப்பட்டது.  
இந்த நூலகம் முசி ஆற்றின் கரையில் உள்ள அப்சல் குஞ்சில் அமைந்துள்ளது. இதில் 500,000 புத்தகங்கள் மற்றும் சில அரிய பனை-ஓலை கையெழுத்துப் பிரதிகள் உட்பட பல பத்திரிகைகள் உள்ளன. இந்த நூலகம் மாநில நூலக அமைப்பின் உச்சமாகும்.
# மாநில மத்திய நூலகம், ஐதராபாத்

## வரலாறு

மாநில மத்திய நூலகம் 1891ஆம் ஆண்டில் அகில இந்திய முஸ்லிம் லீக்கின் ஆரம்ப தலைவராகவும். முஸ்லீம் லீக்கின் முதல் பொதுச் செயலாளராகவும் இருந்த இந்திய அரசு ஊழியரும், அரசியல்வாதியும், கல்வியாளருமான சையத் உசேன் பில்கிராமியின் முயற்சியால் தொடங்கப்பட்டது. இதன் தனிப்பட்ட விருப்பம் நூலகம் நிறுவனத்தின் ஆரம்ப மையத்தை உருவாக்கியது.  
நூலகக் கட்டிடம் 72,247 சதுர கெஜம் பரப்பளவைக் கொண்டுள்ளது. மேலும் கட்டிடக் கலைஞர் அஜீஸ் அலியின் மேற்பார்வையில் கட்டப்பட்டது. 1932 சனவரியில் இளவரசர் மிர் ஒஸ்மான் அலிகான் அடிக்கல் நாட்டினார். கட்டுமானப் பணிகள் முடிந்ததும், ஏழாம்நிசாமின் வெள்ளி விழாவைக் குறிக்கும் வகையில் 1936ஆம் ஆண்டில் அசாபியா நூலகம் புதிய கட்டிடத்திற்கு மாற்றப்பட்டது. இந்த கட்டிடக்கலை அதன் அரங்குகள் மற்றும் உயரமான கூரைகளைக் கொண்ட அரண்மனையை நினைவூட்டுகிறது.  
1941ஆம் ஆண்டில், அசாபியா மாநில நூலகம் அதன் பொன்விழாவைக் கொண்டாடியது. 1955இல் ஐதராபாத் பொது நூலகச் சட்டம் சட்டமாக மாறியபோது, அசாபியா மாநில நூலகம் ஐதராபாத் மாநிலத்திற்கான மாநில மத்திய நூலகமாக அறிவிக்கப்பட்டது.
# மாநில மத்திய நூலகம், ஐதராபாத்

## குறிக்கோள்கள்

1. அறிவியல், தொழில்நுட்பம் மற்றும் ஒத்த பாடங்களில் இலக்கியங்களை சேகரிப்பதே இதன் முக்கிய நோக்கம்.
1. இது தெலங்காணாவின் ஆராய்ச்சியாளர்களுக்கும் அறிஞர்களுக்கும் குறிப்புப் பொருட்களின் முக்கிய ஆதாரமாக இருக்க வேண்டும்.
1. இது புத்தகங்களின் இடைக்கால கடனுக்கான மைய புள்ளியாகவும் ஒழுங்கமைக்கும் நிறுவனமாகவும் செயல்பட வேண்டும்.
1. நூலகம், அதன் நோக்கங்களின்படி, மாநில மற்றும் மத்திய அரசு வெளியீடுகள் உள்ளிட்ட வலுவான குறிப்பு சேகரிப்பை பராமரிக்கிறது.
1. நூலகம் புத்தக கண்காட்சிகள், தொழில்முறை கருத்தரங்குகள், மாநாடுகள் மற்றும் நாடு தழுவிய வார கொண்டாட்டங்களை ஏற்பாடு செய்கிறது.
1. விழிப்புணர்வை ஏற்படுத்துவதும், அதன் மாணவர்களிடையே வாசிக்கும் பழக்கத்தை ஏற்படுத்துவதும் முக்கிய நோக்கமாகும். தேசிய நூலக வாரத்தில் இது வலியுறுத்தப்பட்டு சிறப்பிக்கப்படுகிறது.
1. ஆராய்ச்சி அறிஞர்கள், பல்வேறு வயது குழந்தைகள், மாணவர்கள் மற்றும் அனைத்து தரங்களையும் (பார்வையற்ற வாசகர்கள் உட்பட) வாசகர்களுக்கு இந்த நூலகம் இலக்கியங்களை வழங்குகிறது.
# மாநில மத்திய நூலகம், ஐதராபாத்

## சேகரிப்பு

ஆங்கிலம், இந்தி, தெலுங்கு, தமிழ், கன்னடம், மராத்தி, சமசுகிருதம், உருது, அரபு மற்றும் பாரசீக மொழிகள் உட்பட 19 ஆம் நூற்றாண்டின் முற்பகுதியில் இருந்து வெளியிடப்பட்ட சுமார் ஐநூறாயிரம் புத்தகங்களின் சிறந்த தொகுப்பு இந்த நூலகத்தில் உள்ளது. கிட்டத்தட்ட 17,000 கையெழுத்துப் பிரதிகள் 1976.
# மாநில மத்திய நூலகம், ஐதராபாத்

## டிஜிட்டல் மயமாக்கல்

தேசிய தகவல் மையம் உருவாக்கிய இ-கிரந்தாலயா மென்பொருள் மூலம் நூலகங்களில் கணினிமயமாக்கல் மற்றும் வலைப்பின்னல்களின் முதல் கட்டம் தொடங்கியது. இந்த திட்டம் வாரங்கல் மற்றும் ஐதராபாத்தில் சோதனை அடிப்படையில் தொடங்கும். கார்னிகி மெலன் பல்கலைக்கழகத்தின் யுனிவர்சல் இணையவழி நூலக திட்டங்களின் உதவியுடன் மாநில மத்திய நூலகத்தில் ஏற்கனவே 40,000க்கும் மேற்பட்ட புத்தகங்கள் டிஜிட்டல் மயமாக்கப்பட்டுள்ளன. டிஜிட்டல் செய்யப்பட்ட படைப்புகளில் இந்தி, ஆங்கிலம், தெலுங்கு, உருது மற்றும் பாரசீக மொழிகளில் தலைப்புகள் உள்ளன. கார்னிகி மெலன் பல்கலைக்கழகம் இந்த திட்டத்திற்கான நிதியை வழங்குகிறது.
# சிறீ கிருட்டிண தேவராய ஆந்திர பாசா நிலையம்

**ஸ்ரீ கிருஷ்ண தேவராய தெலுங்கு பாஷா நிலையம் (Sri Krishna Devaraya Telugu Bhasha Nilayam )** முன்பு சிறீ கிருட்டிண தேவராய ஆந்திர பாசா நிலையம் என்று அழைக்கப்பட்டது . இது தெலங்காணாவின் பழமையான அரசு சாரா நூலகங்களில் ஒன்றாகும்.
# சிறீ கிருட்டிண தேவராய ஆந்திர பாசா நிலையம்

## வரலாறு

1901 செப்டம்பர் 1 ஆம் தேதி இந்த நூலகம் தொடங்கப்பட்டது. பாசா நிலையம் 1927ஆம் ஆண்டில் அதன் வெள்ளி விழாவை புர்குல ராமகிருட்டிண ராவ் அதன் செயலாளராக இருந்தபோது கொண்டாடியது. 1952ஆம் ஆண்டில் பர்குலா முதல்வரானபோது தங்க விழாவையும் கொண்டாடியது. கவிஞர் பரிசு பெற்ற சிறீபாத கிருட்டிண சாஸ்திரி தங்க விழா கொண்டாட்டங்களைத் திறந்து வைத்தார். நிலையம் 2001ஆம் ஆண்டில் அதன் நூற்றாண்டு விழாவைக் கொண்டாடியது. மதிராஜு லட்சுமி நரசிம்மராவ், கடந்த 50 ஆண்டுகளுக்கும் மேலாக நிலையத்தின் செயலாளராக இருக்கிறார்.  
இந்த நிறுவனத்தை அதன் தொடக்க ஆண்டுகளில் நிறுவுவதற்கும் பலப்படுத்துவதற்கும் சம்பந்தப்பட்ட முன்னணி நபர்களில் முனகல ராஜா, நயனி வெங்கட ரங்க ராவ், பிரபல ஆராய்ச்சியாளர்-வரலாற்றாசிரியர் கோமர்ராஜு லட்சுமண ராவ், பல்வஞ்சாவின் பர்தசாரதி அப்பராவ் பகதூர், சுராவரம் பிரதாப ரெட்டி, மடபதி ஹனுமந்த ராவ், புர்குல ராமகிருஷ்ண ராவ், ஆதிராஜரா ராவ் போன்றோர் அடங்குவர்.  
பாசா நிலயம் நிசாமின் ஆட்சிக்கு எதிரான தேசியவாத போராட்டத்தின் தொட்டிலாகவும், தெலுங்கு மொழிக்கான மையமாகவும் இருந்தது. அரசியல், இலக்கியம் மற்றும் கலாச்சாரத்தில் உள்ள பெரிய மனிதர்கள் இங்குள்ள கூட்டத்தில் உரையாற்றுவது ஒரு பாக்கியமாக கருதினர்.
# சிறீ கிருட்டிண தேவராய ஆந்திர பாசா நிலையம்

## சேகரிப்பு

சுமார் 40,000 ஒற்றைப்படை புத்தகங்கள் மற்றும் பழைய செய்தித்தாள்கள் மற்றும் பத்திரிகைகள் உள்ளன. சுந்தராய விக்னனா கேந்திரம் நூலகம் பாதுகாப்பு, ஆட்டோமேஷன் மற்றும் மின்னணு வினையூக்கத்தில் உதவுகிறது. தெலுங்கு தேசம் கட்சி ஆட்சியின் போது ஆந்திர அரசு தாராளமாக நிதியளிப்பதன் மூலம் நான்கு மாடி புதிய கட்டிடம் கட்டப்பட்டு வருகிறது.
# மகேசு பிரசாத் மெகரே

**மகேசு பிரசாத் மெகரே** *(Mahesh Prasad Mehray)* என்பவர் இந்தியாவைச் சேர்ந்த கண் மருத்துவர் ஆவார். இவரது காலம் 1900 முதல் 1974 ஆம் ஆண்டு வரையிலான காலமாகும். உத்தரப் பிரதேசம் மற்றும் உத்தராகண்டம் ஆகிய மாநிலங்களில் சீதாபூர் கண் மருத்துவமனையை இவர் நிறுவினார். 2500 படுக்கை வசதிகள் கொண்ட இம்மருத்துவமனை 32 கிளைகளைக் கொண்டுள்ளது. இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் மகேசு பிரசாத் மெகரேவுக்கு வழங்கியது. 1955 ஆம் ஆண்டு இந்திய அரசின் நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது. தொடர்ந்து 1970 ஆம் ஆண்டு இந்தியாவின் மூன்றாவது உயர்ந்த விருதான பத்ம பூசண் விருதும் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது.
# மகேசு பிரசாத் மெகரே

## வாழ்க்கை வரலாறு

1900 ஆம் ஆண்டு பிரித்தானிய இந்தியாவின் வடமேற்கு மாகாணத்தில் மெகரே பிறந்தார். அப்பகுதி தற்பொழுது இந்திய நாட்டின் மாநிலமான உத்தரப்பிரதேசத்தில் அமைந்துள்ளது. இலக்னோவிலுள்ள கிங் சியார்ச்சு மருத்துவக் கல்லூரியில் மருத்துவத்தில் இவர் பட்டம் பெற்றார். பிறகு மாநில தலைநகரான இலக்னோவிலிருந்து 80 கி.மீ தூரத்தில் அமைந்துள்ள கைராபாத் கிராமத்தில் முதன்மை சுகாதார மையமான மாவட்ட வாரிய மருந்தகத்தில் மருத்துவ அதிகாரியாக பணியாற்றினார். பின்னர் இவர் எழும்பூர் கண் மருத்துவமனையில் கண் மருத்துவத்திற்கான மேம்பட்ட பயிற்சியைப் பெற்றார். தற்பொழுது இம்மருத்துவமனை மண்டல கண்மருத்துவ நிறுவனம் மற்றும் அரசு கண் மருத்துவமனை என்ற பெயரில் செயல்படுகிறது. 1935 ஆம் ஆண்டு வியன்னாவில் இவர் தன்னுடைய படிப்பை முடித்தார். இந்தியாவின் கிராமப்புறங்களில் சுகாதாரத் துறை அப்போது வளர்ச்சியடையாமல் இருந்தது. 1926 ஆம் ஆண்டு கைராபாத்தில் கண் பராமரிப்புக்கு எந்த வசதியும் இல்லாத நேரத்தில் மெகரே ஒரு சிறிய கண் மருத்துவமனையைத் தொடங்கினார். நோயாளிகளுக்கான சிகிச்சை தற்காலிக கொட்டகையில் அளிக்கப்பட்டது. நோயாளிகள் எண்ணிக்கை அதிகமாகவே மெகரே மையத்தை மாவட்ட தலைமையகமான சீதாபூருக்கு மாற்றினார்.  
1943 ஆம் ஆண்டு சீதாபூர் நகரில் மருத்துவமனை செயல்படத் தொடங்கியது. மகேசுக்கு இந்திய மருத்துவ பிரிவில் மிக உயர்ந்த விருதான பிதான் சந்திரா ராய் விருதை இந்திய மருத்துவ கழகம் வழங்கியது. பின்னர் 1970 ஆம் ஆண்டில் குடியரசு தின மரியாதை பட்டியலில் மகேசு மீண்டும் சேர்க்கப்பட்டார். அப்போது இந்தியாவின் மூன்றாவது உயர்ந்த விருதான பத்ம பூசண் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது. இவை தவிர ருசுடோம் மெர்வானிசி ஆல்பாய்வால்லா விருது, ராய் சாகிப் மற்றும் ராய் பகதூர் விருது போன்ற உயரிய விருதுகளையும் இவர் வென்றார். கோபி ராணி என்பவரை மகேசு மணந்தார். 1974 ஆம் ஆண்டு தனது 74 வது வயதில் இவர் இறந்தார். இன்றும் செயல்பட்டுவரும் சீதாபூர் கண் மருத்துவமனையில் அதன் நிறுவனர் மகேசு நினைவாக டாக்டர் எம். பி. மகேசு கண் மருத்துவம் கழகம் என்ற பெயரில் ஒரு சமூக மையம் திறக்கப்பட்டுள்ளது.
# சையத் உசேன் பில்கிராமி

நவாப் **சையத் உசேன் பில்கிராமி (Syed Hussain Bilgrami)**, இமாத்-உல்-முல்க் பகதூர், (இந்திய நட்சத்திரத்தின் ஆணை) (1842-1926) இவர் ஓர் இந்திய அரசு ஊழியரும், அரசியல்வாதியும் கல்வியாளரும் மற்றும் அகில இந்திய முஸ்லிம் லீக்கின் ஆரம்ப தலைவராகவும் இருந்தார். மேலும் இவர் முஸ்லீம் லீக்கின் முதல் பொதுச் செயலாளராகவும் இருந்தார்.
# சையத் உசேன் பில்கிராமி

## ஆரம்ப கால வாழ்க்கை

சையத் உசேன் பில்கிராமி 1844ஆம் ஆண்டில் கயாவில் சதாத்-இ-பில்கிராமின் மூதாதையர்கள் வழியில் பிறந்தார். மேலும் கொல்கத்தாவின் மாநிலக் கல்லூரியில் கல்வி பயின்றார். 1864இல் திருமணம் செய்து கொண்ட இவருக்கு நான்கு மகன்களும் ஒரு மகளும் இருந்தனர்.
# சையத் உசேன் பில்கிராமி

## தொழில்

1866 முதல் 1873 வரை இலக்னோவின் கேனிங் கல்லூரியில் அரபு பேராசிரியர் பதவியை வகித்த பின்னர் இவர் ஐதராபாத் நிசாமின் சேவையில் நுழைந்தார். இவர் இறக்கும் வரை சர் சாலர் ஜங்கின் தனியார் செயலாளராக இருந்தார். சர் உசேன் பில்கிராமி தனது பதவிக் காலத்தில், இங்கிலாந்திற்கு ஒரு மறக்கமுடியாத பணிக்காக சர் சாலர் ஜங்குடன் சென்றார். அங்கு விக்டோரியா மகாராணியை சந்திப்பதற்கும் பேசுவதற்குமான ஆணையைப் பெற்றார். மேலும் பெஞ்சமின் டிஸ்ரேலி, வில்லியம் கிளாட்ஸ்டோன், லார்ட் சாலிஸ்பரி, ஜான் மோர்லி மற்றும் பலரையும் சந்தித்தார்.  
பின்னர், ஐதராபாத் நிசாமின் தனிச் செயலாளராக பல பணிகளில் உடன் பணிபுரிந்தார். 1887 முதல் 1902 வரை நிசாமின் ஆதிக்கங்களுக்கான பொது அறிவுறுத்தல் இயக்குநராக நியமிக்கப்பட்டார். 1901-1902இல் இவர் 1902 இந்திய பல்கலைக்கழக ஆணையத்தில் உறுப்பினராக இருந்தார். பின்னர், இவர் பிர்த்தன் ஏகாதிபத்திய சட்டமன்ற உறுப்பினராகவும் 1907 முதல் 1909 வரை மாநில அமைப்புச் செயலாளராகவும் நியமிக்கப்பட்டார். உடல்நலக்குறைவு காரணமாக 1907இல் நிசாமின் சேவையில் இருந்து ஓய்வு பெற்றார்.  
இவரது மிக முக்கியமான பணி ஒரு கல்வியாளரின் வேயாகும். நிசாம் கல்லூரியாக மாறவிருந்த நிறுவனத்தை இவர் நிறுவினார். இவர் 1885 ஆம் ஆண்டில் ஒரு பெண்கள் உயர்நிலைப் பள்ளியையும் நிறுவினார். இது இந்தியாவில் இது போன்ற முதல் நிறுவனமாகும்.  உள்ளூர் தொழில்களின் மூன்று முக்கிய மையங்ளான அவுரங்காபாத், ஐதராபாத் மற்றும் வாரங்கல் ஆகிய இடங்களில் மூன்று தொழில்துறை பள்ளிகளை உருவாக்குவதில் (வீழ்ச்சியடைந்த தொழில்களை புதுப்பிக்க உதவுவதில்) இவர் முக்கியப் பங்கு வகித்தார். மாநில நூலகமும் இவரால் தொடங்கப்பட்டது .  
இவர் தனது சேவைகளுக்காக, நவாப் அலி யர் கான் பகதூர், மோட்டமன் ஜங், இமாத்-உத்-டோவ்லா மற்றும் இமாத்-உல்-முல்க் ஆகிய பட்டங்களையும், பிரித்தானிய இராசியத்திற்கு இவர் செய்த சேவைகளுக்காக இந்திய அரசிடமிருந்து நட்சத்திர ஆணையையும் பெற்றுள்ளார்.
# நிசாம் கல்லூரி

**நிசாம் கல்லூரி (Nizam College)** என்பது உசுமானியா பல்கலைக்கழகத்தின் ஒரு தொகுதி கல்லூரியாகும். இது 1887ஆம் ஆண்டில் தெலங்காணாவின் ஐதராபாத்தில் உள்ள பசீர்பாக் நகரில் மிர் மஹபூப் அலி கான், ஆறாம் அசாப் ஜா காலத்தில் நிறுவப்பட்டது.
# நிசாம் கல்லூரி

## வரலாறு

நிசாம்பூர் பல்கலைக்கழகக் கல்லூரி முதலில் நவாப் இரண்டாம் சப்தார் ஜங் முஷீர்-உத்தௌலா பக்ருல்-உல்-முல்க்கின் "கோடைகால அரண்மனை" ஆகும். பகர் உல் முல்க் மற்றும் இரண்டாம் கான்-இ- கானன் , ஐதராபாத்தின் ஒரு உன்னதமான நவாப் முதலாம் பக்கர்-உல்-முல்க்கின் மகன் ஆவார்.  
ஐதராபாத் மாநிலத்தில் கல்லூரி மற்றும் பல கல்வி நிறுவனங்களின் நிறுவனர் சையத் உசேன் பில்கிராமி (நவாப் இமது-உல்-முல்க்) என்பவராவார். இவர் கல்வித் துறையில் இயக்குநராக இருந்து பல முன்னோடிப் பணிகளைச் செய்தார். இவர் பல தவல்களை சேகரித்து பின்னர் மருத்துவர் அகோரநாத் சட்டோபாத்யாயை (இந்தியாவின் நைட்டிங்கேல் சரோஜினி நாயுடுவின் தந்தை) கல்லூரியின் முதல் முதல்வராக நியமித்தார். தற்போதைய கட்டிடம், பைகா நவாப் முல்க் பக்ருல் பகதூரின் கோடைகால அரண்மனையாக இருந்தது. பின்னர் நவாப் அரண்மனையை கல்லூரி நிர்வாகத்திற்கு பரிசளித்தார்.
# நிசாம் கல்லூரி

## நிறுவனம்

இந்த கல்லூரி உசுமானியா பல்கலைக்கழகத்தின் தன்னாட்சி, தொகுதி கல்லூரி ஆகும். இது ஐதராபாத்தில் உள்ள லால் பகதூர் சாஸ்திரி விளையட்டு மைதானத்திற்கு அருகில் அமைந்துள்ளது. நிசாம் கல்லூரி முதலில் ஐதராபாத்தின் உன்னதமான இரண்டாம் பக்ருல் உல் முல்க்க்கின் அரண்மனையாக இருந்தது.  
உசுமானியா பல்கலைக்கழகத்தின் முதன்மைக் கல்லூரிகளில் ஒன்றான நிசாம் கல்லூரி 1987ஆம் ஆண்டில் அதன் நூற்றாண்டு விழாவைக் கொண்டாடியது. இந்த கல்லூரி தெலங்காணா மாநிலத்தில் மட்டுமல்ல, இந்தியாவிலும் உயர்கல்வியின் மிகப் பழமையான மற்றும் மதிப்புமிக்க நிறுவனங்களில் ஒன்றாகும். இது 1887ஆம் ஆண்டில் ஐதராபாத் பள்ளி (நோபல் பள்ளி) மற்றும் மதர்சா-ஐ-அலியா ஆகியவற்றின் ஒருங்கிணைப்பால் நிறுவப்பட்டது. ஆரம்பத்தில் இது சென்னைப் பல்கலைக்கழகத்துடன் 60 ஆண்டுள் இணைக்கப்பட்டிருந்தது. 1947 பிப்ரவரி 19 அன்று உசுமானியா பல்கலைக்கழகத்தின் ஒரு கல்லூரியாக மாற்றப்பட்டது.  
அதன் தொடர்ச்சியான உயர் கல்வி செயல்திறன் மற்றும் நீண்டகால பார்வையின் அடிப்படையில், கல்லூரிக்கு 1988-89ஆம் ஆண்டில் இளங்கலை மட்டத்தில் பல்கலைக் கழக மான்ய குழுவால் தன்னாட்சி அந்தஸ்து வழங்கப்பட்டது. மேலும் இந்த நிலையை தொடர்ந்து அனுபவித்து வருகிறது. இது தேசிய மதிப்பீட்டு மற்றும் அங்கீகார அமைப்பின் அங்கீகாரம் பெற்றது. மேலும் பல்கலைகழக மான்யக் குழுவால் சிறந்த திறனுக்கான கல்லூரிக்கான மானியம் வழங்கப்பட்டுள்ளது. கல்லூரிக்கு அதன் சொந்த கல்வி அமைப்புகள் உள்ளன. அதாவது, ஆளும் குழு, கல்வி அமைப்பு, நிதிக் குழு, உள் தர உத்தரவாதக் கல மற்றும் ஒவ்வொரு வாரியத்திற்கும் அதன் கல்வி, நிதி மற்றும் பிற நடவடிக்கைகளை உரிய அதிகாரிகளின் திருப்திக்கு தேவையான அளவிற்கு கண்காணிக்க போன்ற அமைப்புகள்.  
மேலாண்மை, கலை மற்றும் சமூக அறிவியல், அறிவியல் மற்றும் வணிகவியல் துறைகளில் இளங்கலை மற்றும் முதுகலை படிப்புகளை கல்லூரி வழங்குகிறது. தற்போது கல்லூரியில் 29 கற்பித்தல் துறைகள் உள்ளன. இந்த படிப்புகளுக்கு மேலதிகமாக, பல மாணவர்கள் தங்களது முனைவர் மற்றும் பிந்தைய முனைவர் திட்டங்களைத் தொடர்கின்றனர்.
# நிசாம் கல்லூரி

## குறிப்பிடத்தக்க பழைய மாணவர்கள்

- அனபேரி பிரபாகர் ராவ்
- குலாம் அகமது
- எம். எல். ஜெய்சிம்ஹா
- சுரவரம் பிரதாப ரெட்டி
- ராகேஷ் சர்மா
- சியாம் பெனகல்
- பி. வி. நரசிம்ம ராவ்
- முகமது அசாருதீன்
- சரோஜினி நாயுடு
- நந்தமூரி பாலகிருஷ்ணா
- நல்லாரி கிரண் குமார் ரெட்டி
- அசதுத்தீன் ஒவைசி
- சீத்தாராம் யெச்சூரி
- ஜெகன் மோகன் ரெட்டி
# பசீர் பாக்

**பசீர் பாக் (Basheerbagh)** ஐதராபாத்தில் உள்ள ஓர் முக்கிய நகரமாகும். இப்போது இது வணிக மற்றும் வணிக மையமாக உள்ளது. அபிட்ஸ், கோட்டி, நம்பள்ளி மற்றும் ஹிமாயத் நகர் போன்ற பிற பெரிய வணிகப் பகுதிகளுடன் நெருக்கமாக இருப்பதால் இப்பகுதியின் முக்கியத்துவம் அதிகரித்துள்ளது. நன்கு அறியப்பட்ட பசீர் பாக் அரண்மனையும் இங்கு அமைந்துள்ளது. இது உசேன் சாகர் ஏரிக்கும் அருகில் உள்ளது.
# பசீர் பாக்

## வரலாறு

பசீர்-உத்- தௌலா நவாப் சர் அசுமான் ஜக் பகதூர் என்பவரின் நினைவாக பசீர்பாக் எனப் பெயரிடப்பட்டது. இங்குள்ள பசீர் பாக் அரண்மனை 1880ஆம் ஆண்டில் இந்த பகுதியில் கட்டப்பட்டது.
# பசீர் பாக்

## வணிகப் பகுதி

இங்கு ஏராளமான நகைக் கடைகளும், அதிக அளவிலான வணிக வளாகங்களும் உள்ளன. நகரத்தின் பிரபல திரையரங்குகளான ஸ்கைலைன் & ஸ்டெர்லிங் திரைப்பட அரங்கம் இங்கு அமைந்திருக்கின்றன. அயக்கர் பவன் (வருமான வரி அலுவலகம்), காவல் ஆணையர் அலுவலகம், காவல் கட்டுப்பாட்டு அறை, மத்திய கலால் மற்றும் சுங்க மற்றும் பொருட்கள் மற்றும் சேவை வரி அலுவலகம், தெலங்காணா சுற்றுலாவின் இட ஒதுக்கீடு அலுவலகம் போன்ற சில முக்கியமான அரசு கட்டிடங்கள் இங்கு அமைந்துள்ளன. பாபு கான் எஸ்டேட் (ஒரு காலத்தில் ஐதராபாத்தில் 14 மாடிகளைக் கொண்ட மிக உயரமான கட்டிடம்) மற்றும் கான் லத்தீப் கான் எஸ்டேட் போன்ற பெரிய வணிக கட்டிடங்கள் இங்கு பல்வேறு வகையான வணிகங்களை நடத்தி வருகின்றன.
# பசீர் பாக்

## கல்வி

என்பவரால் புகைப்படம் எடுக்கப்பட்டது ]]
நன்கு அறியப்பட்ட நிசாம் கல்லூரி மற்றும் சங்கம் இதன் புறநகரில் அமைந்துள்ளது.
# பசீர் பாக்

## விளையாட்டு

பசீர்பாக் ஒரு விளையாட்டு மையமாக இக்கிறது. மேலும் கால்பந்து மற்றும் தடகளத்திற்காக பயன்படுத்தப்படும் பல்நோக்கு லால் பகதூர் விளையாட்டு அரங்கம் இங்கே அமைந்துள்ளது. ஐதராபாத்தை இந்திய ராணுவத்திற்கு ஒப்படைக்கும் பணி இங்கு நடந்ததால் இது முன்பு பதே மைதானம் என்று அழைக்கப்பட்டது. முன்னதாக இது சர்வதேச துடுப்பாட்டப் போட்டிகளை நடத்த பயன்படுத்தப்பட்டது. பூப்பந்தாட்டம் மற்றும் டென்னிசுக்கு<nowiki/>பயன்படுத்தப்படும் ஒரு உட்புற மைதானமும் இங்கே உள்ளது. தற்போது அவை அதிகம் பயன்படுத்தப்படவில்லை. இது காச்சிபௌலி நகரின் விளையாட்டு மையமாக மாறியுள்ளது. இந்திய துடுப்பாட்ட லீக்கின் போட்டிகள் இங்குள்ள அரங்கங்களை புதுப்பித்துள்ளன.
# சைப்ரசில் பெண்கள்

இரண்டாம் உலகப் போரை அடுத்து ஏற்பட்ட மாற்றங்களால் **சைப்ரியாட் பெண்கள்** பெரிதும் பாதிக்கப்பட்டுள்ளனர். ஏனெனில் அவர்கள் கல்விக்கான விரிவான அணுகலைப் பெற்றனர். மேலும் தேசிய தொழிலாளர் தொகுப்பில் அதிகரித்த பங்களிப்பைப் பெற்றனர். சைப்பிரசு பெண்கள் கல்வி மற்றும் பணியிடங்கள் தொடர்பாக மட்டுமல்லாமல், அதிகமான பெண்கள் அரசியல் அலுவலகங்களையும் நடத்தத் தொடங்கியுள்ளனர்.
# சைப்ரசில் பெண்கள்

## மக்கள் தொகை

உலக மக்கள்தொகை மதிப்பாய்வின் படி, 2014இல், சைப்ரசில் மக்கள் தொகை 1,153,058 ஆக இருந்தது. சைப்ரசில் மொத்த மக்கள் தொகையில் 48.944% பெண்கள் ஆகும்.
# சைப்ரசில் பெண்கள்

## சைப்ரியாட் பெண்களின் வரலாறு

1990களின் தொடக்கத்தில் கூட, குடும்பத்தின் கௌரவத்தைப் பாதுகாக்கும் எதிர்பார்ப்பில் சைப்ரியாட் பெண்கள் குடும்பத்தை சுமந்து வந்தனர். பாரம்பரியத்தின் படி, ஒரு பெண்ணின் கடமை பாலியல் ஒழுக்கமின்மை பற்றிய அனைத்து விமர்சனங்களுக்கும் எதிராக தன்னைப் பாதுகாத்துக் கொள்வதாகும்.  
1970களின் நடுப்பகுதியில் ஒரு விவசாய சமூகத்தில் மேற்கொள்ளப்பட்ட ஒரு ஆய்வில், பாலியல் சூழலைக் கொண்டிருப்பதாகக் கருதக்கூடிய ஆண்களுடன் எந்தவொரு சமூக தொடர்பையும் பெண்கள் தவிர்ப்பார்கள் என்று எதிர்பார்க்கப்படுகிறது. ஆண் சமுதாயத்தில் பங்கேற்க வேண்டும் என்ற விருப்பம் ஒரு பெண்ணின் கௌரவத்தை மோசமாக பிரதிபலிப்பதாகக் காணப்பட்டது. மேலும் கன்னித்தன்மையை பல கிராமவாசிகள், ஆண்கள் மற்றும் பெண்கள் இருவரும் திருமணத்திற்கு ஒரு முன்நிபந்தனையாகக் கருதினர். ஒரு குடும்பத்தின் மரியாதை, அதாவது, அதன் ஆண் உறுப்பினர்களின் கண்ணியத்தின் உணர்வு, அதன் பெண்களின் பாலியல் அடக்கம் மற்றும் நல்லொழுக்கத்தைப் பொறுத்தது. இந்த பாரம்பரிய அணுகுமுறைகள் சமீபத்திய ஆண்டுகளில், குறிப்பாக நகர்ப்புறங்களில் ஓரளவு குறைந்துவிட்டன. ஆனால் 1990களின் முற்பகுதியில் அவை நடைமுறையில் இருந்தன. 1990களின் தொடக்கத்தில் கிரேக்க சைப்ரியாட் சமுதாயத்தின் பழமைவாத தன்மையின் மற்றொரு அறிகுறி என்னவென்றால், சைப்ரசில் பெண்ணிய இயக்கம் பெரும்பாலும் இரு பாலினத்தவர்களிடமிருந்தும் கேலி செய்யப்படுவதாக இருந்தது. ஆயினும்கூட, பெண்களின் அதிகரித்துவரும் பொருளாதார சுதந்திரம் மக்கள் தொகையின் அனைத்து பிரிவுகளிலும் விடுதலைக்கான சக்தியாக இருந்தது. சைப்ரசில் உள்ள பெண்கள் பல ஆண்டுகளாக மாற்றங்களைக் கொண்டுள்ளனர். கடந்த காலத்தில், சைப்ரசு பெண்களின் முக்கிய எதிர்பார்ப்புகள் திருமணம் செய்துகொண்டு குழந்தைகளைப் பெறுவதுதான். அவர்களின் பள்ளிப்படிப்பைப் பற்றிய அக்கறை யாருக்கும் சிறிதும் இல்லை. பல பெண்கள் தங்கள் வீடுகளுக்கு வெளியே வேலை செய்வதை விரும்பவில்லை. சைப்ரசில் உள்ள ஒரு பெண்ணின் சமூகப் பங்கு ஆண்களை விட வித்தியாசமாக இருக்கிறதா என்று கேட்டால், அவர்களில் பலர் இதை ஏற்க மாட்டார்கள். இன்று, பல சைப்ரசு பெண்கள் தங்கள் வீடுகளுக்கு வெளியே வேலை செய்கிறார்கள். மேலும் உயர் கல்வியையும் பெறுகிறார்கள். அப்படியிருந்தும், பெண்கள் தங்கள் வீட்டு வாழ்க்கைக்குத் தேவைப்படும் வீட்டு வேலைகளைத் தொடர்கிறார்கள். சைப்ரசில் மாறாத ஒன்று, பெண்கள் பேசுவதைக் காட்டிலும் கேட்கவோ கவனிக்கவோ கூடாது என்ற எண்ணம் மேலோங்கியிருக்கிறது. பாலின சமூகமயமாக்கல் காரணமாக, சைப்ரசில் உள்ள பெண்கள் தங்கள் குறிக்கோள்களையும் வெற்றிகளையும் தங்களுக்குள் வைத்திருக்கிறார்கள்.
# சைப்ரசில் பெண்கள்

## கல்வி

20ஆம் நூற்றாண்டின் தொடக்கத்தில், ஆரம்பக் கல்வியில் சேரப்பட்ட சிறுவர்களுக்கான சிறுமிகளின் விகிதம் ஒன்று முதல் மூன்று வரை இருந்தது. 1943 வாக்கில், சைப்ரியாட் சிறுமிகளில் 80 சதவீதம் பேர் ஆரம்பப் பள்ளியில் பயின்றனர். 1960இல், தொடக்கக் கல்வி கட்டாயமாக்கப்பட்டபோது, இரு பாலினங்களும் சமமாகப் பதிவு செய்யப்பட்டன. 1980களில், இடைநிலைக் கல்வி பெறுபவர்களில் 45 சதவீதம் பெண்கள். 1960களின் நடுப்பகுதியில் தான் பெண்கள் பொதுவாக உயர் கல்வியைப் பெறுவதற்காக சைப்ரசை விட்டு வெளியேறினர். 1980களில், வெளிநாட்டில் படிப்பவர்களில் 32 சதவீதம் பெண்கள்.
# சைப்ரசில் பெண்கள்

## பெண் வேலைவாய்ப்பு

தொழிலாளர் தொகுப்பில் சிரியட் பெண்களின் பங்களிப்பு படிப்படியாக அதிகரித்து வருகிறது. 1976ஆம் ஆண்டில் தொழிலாளர் தொகுப்பில் பெண்களின் பங்கு 30 சதவீதமாகவும், 1985இல் 37 சதவீதமாகவும் உயர்ந்துள்ளது. இன்று தொழிலாளர் தொகுப்பில் பெண்களின் பங்கு 44 சதவீதமாகும். 15-64 வயதுக்குட்பட்ட பெண்களில் 62.1% பேர் தொழிலாளர் தொகுப்பில் தீவிரமாக உள்ளனர்.  
சைப்ரசில் நீண்டகாலமாக தொழிலாளர் தொகுப்பில் பெண் பங்களிப்பு அதிக அளவில் உள்ளது. பெண் வேலைவாய்ப்பின் தன்மையில் பெரும் மாற்றங்கள் ஏற்பட்டன. நகர்ப்புற தொழிலாளர் தொகுப்பில் பெண்களின் பங்கு 22 சதவீதத்திலிருந்து 41 சதவீதமாக உயர்ந்தது. கிராமப்புற தொழிலாளர் தொகுப்பில் அவர்களின் பங்கு 51 சதவீதத்திலிருந்து 44.4 சதவீதமாக குறைந்தது. கிராமப்புறங்களில் சரிவு என்பது விவசாய வேலைகளிலிருந்து ஒட்டுமொத்தமாக விலகி, பெண்களின் பங்களிப்பு எப்போதுமே இன்றியமையாததாக இருந்தது. உற்பத்தி மற்றும் சேவைகள் போன்ற நகர்ப்புற தொழில்களில் வேலைக்கு வந்தது.
# சைப்ரசில் பெண்கள்

## பெண் வேலைவாய்ப்பு

### நலன்

சமூக பாதுகாப்பு கொடுப்பனவுகள், வேலையின்மை இழப்பீடு, விடுமுறை நேரம் மற்றும் பிற பொதுவான சமூக ஏற்பாடுகள் போன்ற விஷயங்களில் சைப்ரியாட் பெண்கள் ஆண்களைப் போலவே சமூக நலனுக்கான உரிமைகளையும் அனுபவிக்கிறார்கள். கூடுதலாக, 1985க்குப் பிறகு பெண்கள் சிறப்பு பாதுகாப்பு சட்டத்தால் பயனடைந்தனர். இது அவர்களுக்கு திருமணம் மற்றும் மகப்பேறு மானியங்களை வழங்கியது. இது அவர்களின் காப்பீட்டு வருமானத்தில் 75 சதவீதத்தை அவர்களுக்கு வழங்கியது. இருப்பினும், பண்ணைகளில் சுயதொழில் செய்பவர்கள் மற்றும் ஊதியம் பெறாத குடும்பத் தொழிலாளர்கள் உட்பட ஏராளமான பெண்கள் சமூக காப்பீட்டுத் திட்டத்தின் கீழ் வரவில்லை. இந்த பெண்கள் பொருளாதார ரீதியாக சுறுசுறுப்பான பெண் மக்கள் தொகையில் 28 சதவீதமாக உள்ளனர்.  
1985ஆம் ஆண்டில், சைப்ரசு குடியரசு பெண்களுக்கு எதிரான அனைத்து வகையான பாகுபாடுகளையும் அகற்றுவதற்கான ஐக்கிய நாடுகள் சபையின் உடன்படிக்கைக்கு ஒப்புதல் அளித்தது. இந்த உடன்படிக்கைக்கு ஒப்புதல் அளிக்கப்பட்ட போதிலும், 1990இன் பிற்பகுதியில் சைப்ரசு குடியரசில் சமமான மதிப்புள்ள வேலைக்கு சம ஊதியம் வழங்குவதற்கான உரிமையையும், அதே வேலை வாய்ப்புகளுக்கு பெண்களின் உரிமையையும் உத்தரவாதம் செய்யும் எந்த சட்டமும் இல்லை.
# சைப்ரசில் பெண்கள்

## அரசியல்

சைப்ரசில் மிகக் குறைந்த அளவிலேயே அரசியல் பதவிகளில் பெண்கள் உள்ளனர். ஆனால் பின்வருபவை அரசியல் பதவியை வகித்த அல்லது தற்போது வகித்த சில பெண்கள்:  
- பிரக்சௌலா அன்டோனியாடோ - ஐக்கிய ஜனநாயகக் கட்சியின் தலைவர் (மார்ச் 2007 - தற்போது வரை), இவர் கிரேக்க மற்றும் சைப்ரியாட் அரசியல் கட்சிகளின் தலைவர்களின் கூட்டங்களில் கலந்துகொள்கிறார். அத்துடன் செயலில் பங்கேற்பார்.
- எராடோ கோசாகோ-மார்கௌலிஸ் - வெளியுறவு அமைச்சர் (ஆகஸ்ட் 2011- பிப்ரவரி 2013), வெளியுறவு அமைச்சகம் (1980-2007), அமெரிக்காவின் சைப்ரசு குடியரசின் தூதர் (1998-2003)
- எலெனி மவ்ரூ - சைப்ரஸின் தலைநகரின் முதல் பெண் நகரத்தந்தை (2006-2011), சைப்ரசு குடியரசின் உள்துறை அமைச்சர் (பிப்ரவரி 2013 வரை)
- ஆன்டிகோனி பாபடோபௌலூ - வரவு செலவுக் குழுவின் (2006-2009) தலைவராக பணியாற்றிய முதல் பெண், இசுட்ரோவோலோசு நகராட்சியின் உறுப்பினர், சைப்ரசின் பிரதிநிதிகள் சபை உறுப்பினர், மோர்பு மேயர், நாடாளுமன்ற உறுப்பினர் ஐரோப்பிய அமைப்பின் சட்டமன்றம், ஐரோப்பிய நாடாளுமன்ற உறுப்பினர்
- சிபல் சைபர் - துருக்கிய சைப்ரியாட் அரசியல்வாதியும், 2013 ல் துருக்கிய குடியரசின் வடக்கு சைப்ரசின் பிரதமராக பணியாற்றிய முதல் சைப்ரியாட் பெண்ணும் ஆவார். 2015 நவம்பர் நிலவரப்படி, சைபர் வடக்கு சைப்ரசின் குடியரசுக் கட்சியின் நாடாளுமன்ற சபாநாயகராக பணியாற்றுகிறார்.
- ஆண்ட்ரூல்லா வசிலியோ - ஐரோப்பிய சுகாதார ஆணையர் (மார்ச் 2008- பிப்ரவரி 2010), கல்வி, கலாச்சாரம், பன்மொழி மற்றும் இளைஞர்களுக்கான ஐரோப்பிய ஆணையர் (பிப்ரவரி 2010-நவம்பர் 2014)
# சைப்ரசில் பெண்கள்

## குறிப்பிடத்தக்க பெண்கள்

- கேடரினா கார்னாரோ - லூசிக்னன் / வெனிஸ் காலங்களில் சைப்ரசின் கடைசி ஆளும் ராணி
- சுசான் அரி- கல்வி, சமூக இயக்கங்கள் மற்றும் கலாச்சார பாரம்பரியத்தைப் பாதுகாத்தல் தொடர்பான சைப்ரசில் சீர்திருத்தத்திற்கான வழக்கறிஞர்
- லியா விஸ்ஸி - பாடகர், பாடலாசிரியர் மற்றும் சைப்ரசில் அரசியல்வாதி
# சைப்ரசில் பெண்கள்

## சைப்ரசில் பெண்களுக்கு எதிரான வன்முறை

சைப்ரசில் பெண்களுக்கு எதிரான வன்முறைகளில், குறிப்பாக வீட்டு வன்முறையில் சமூக பொருளாதார முறைகள் பெரும் பங்கு வகிக்கின்றன என்று ஆய்வுகள் காட்டுகின்றன. கல்வி குறைவாக இருப்பது, நகர்ப்புறங்களில் வசிப்பது, வயதானவர்கள், நிதி ரீதியாக போராடுவது போன்ற குணாதிசயங்களைக் கொண்ட பெண்கள் வீட்டு வன்முறைக்கு ஆளாகிறார்கள் என்று கூறப்படுகிறது. சைப்ரசில் பெண்களுக்கு எதிரான வீட்டு வன்முறைகளை மையமாகக் கொண்ட ஒரு தேசிய கணக்கெடுப்பு நடத்தப்படாததால், புள்ளிவிவரங்கள் மற்றும் கண்டுபிடிப்புகள் காவல்துறை மூலமாகவோ அல்லது குடும்பத்தில் வன்முறைகளைத் தடுக்கும் மற்றும் கையாளுதல் சங்கம் மூலமாகவோ மட்டுமே கண்டறிய முடியும். காவல்துறையினரின் அறிக்கைகள் ஒவ்வொரு ஆண்டும் வெகுவாக அதிகரித்து வருகின்றன. 2002ஆம் ஆண்டில், 538 வழக்குகள் பதிவாகியுள்ளன, 2008ஆம் ஆண்டில் 969 வழக்குகள் பதிவாகியுள்ளன. 2002-2008க்கு இடைப்பட்ட ஆண்டுகளில், பாதிக்கப்பட்டவர்களில் 71.18 சதவீதம் பெண்கள். 2004-2009 வரையிலான ஆண்டுகளில், வழக்குகளின் எண்ணிக்கை மூன்று மடங்கு மற்றும் பாதிக்கப்பட்டவர்களில் 80 சதவீதம் பெண்கள், பாதிக்கப்பட்டவர்களில் 8.6% ஆண்கள். இந்த வழக்குகளில், 79 சதவீதம் பேர் உடல் ரீதியான வன்முறையிலும், 18.5 சதவீதம் பேர் உளவியல் வன்முறையிலும், 2.4 சதவீதம் பேர் பாலியல் வன்முறையிலும் ஈடுபட்டனர். குடும்பத்தில் வன்முறைகளைத் தடுப்பது மற்றும் கையாளுதல் சங்கத்தின் ஆண்டு அறிக்கையின்படி, மொத்தம் 1051 சம்பவங்களில், 815 சம்பவங்களில் 41-50 வயதுக்குட்பட்ட பெண்கள் துஷ்பிரயோகம் செய்யப்பட்டுள்ளனர். மேலும், இந்த சம்பவங்களில் 96.1 சதவிகிதம் உளவியல் வன்முறைகள் மற்றும் 78 சதவிகிதம் தங்களைத் தாக்குபவருடனேயே வசிக்கும் பெண்கள்.  
சைப்ரசு 1994இல் திருமண பாலியல் வற்புறுத்தலைச் சட்டவிரோதமாக்கியது.
# விகார்-உன்-நிசா நூன்

**பேகம் விகார் உன் நிசா (Begum Viqar un Nisa)** ( **விக்டோரியா ரேகா** அல்லது ' லேடி நூன்' என்றும் அழைக்கப்படுகிறார்; ) (பிறப்பு:1920 - இறப்பு 2000 சனவரி 16) இவர் 1957 முதல் 1958 வரை பாக்கித்தானின் முதல் பெண்மணியாக இருந்தார். தொழிலால், இவர் ஒரு சமூக சேவகர். இவர் 1945இல் 7 வது பாக்கித்தான் பிரதமர் சர் பெரோஸ் கான் என்பவரை இவர் மணந்தார். மேலும் பாக்கித்தான் இயக்கத்திலும் பங்கேற்றார். விகார் பிறப்பு மற்றும் தோற்றம் மூலம் ஒரு ஆஸ்திரியராக இருந்தார். 1920 சூலையில் விக்டோரி என்ற பெயரில் பிறந்தார்.
# விகார்-உன்-நிசா நூன்

## பாக்கித்தான் இயக்கத்துடன் ஈடுபாடு

திருமணத்திற்குப் பிறகு இவர் இசுலாமிற்கு மாறினார். மேலும் தனது பெயரை விக்டோரியாவிலிருந்து விகார் உன் நிசா என மாற்றிக் கொண்டார். சர் வைரோஸ் இந்திய தலைமை ஆளுநரின் அமைச்சரவையில் இருந்து விலகிய பின்னர் லாகூருக்குச் சென்ற அதே ஆண்டில் நூன் தில்லியை விட்டு வெளியேறினார். நூன் பாக்கித்தான் அரசியலில் நேரடியாக தனது ஈடுபாட்டை வெளிப்படுத்தினார். மேலும் உள்ளூர் அரசியலுடன் தன்னை ஈடுபடுத்திக் கொண்டார். பஞ்சாப் மாகாண மகளிர் துணைக்குழுவில் உறுப்பினரானார். முஸ்லிம் லீக்கிற்கான பேரணிகளையும் ஊர்வலங்களையும் ஏற்பாடு செய்தார். பஞ்சாபில் நடந்த ஒத்துழையாமை இயக்கத்தின் போது, நூன் பிரித்தன் ஆதரவுடைய கிசாரின் அமைச்சரவைக்கு எதிராக மூன்று முறை கைது செய்யப்பட்டு ஆர்ப்பாட்டங்களையும் ஆர்ப்பாட்டங்களையும் நடத்த உதவினார்.
# விகார்-உன்-நிசா நூன்

## சமூகப் பணி

1947இல் பாக்கித்தானுக்கு சுதந்திரம் கிடைத்ததைத் தொடர்ந்து, எல்லையைத் தாண்டி மக்கள் பெருமளவில் இடமாற்றம் செய்யப்பட்டனர். இதைத்தொடர்ந்து, அகதிகள் நெருக்கடியை நிவர்த்தி செய்வதிலும், பல்வேறு அகதி முகாம்கள் மற்றும் குழுக்களுக்கு உதவி வழங்குவதிலும் ஈடுபட்டார். இவர் செஞ்சிலுவைச் சங்கத்துடன் தொடர்பு கொண்டு உள்ளூர் சமூகப் பணிகளில் ஈடுபட்டார். பாக்கித்தானின் இராவல்பிண்டி, விகார் உன் நிசா மகளிர் கல்லூரி மற்றும் வங்காளாதேசத்தின் தலைநகர் டாக்காவில் பெண்களுக்கான புகழ்பெற்ற பள்ளியான விகருன்னிசா நூன் பள்ளி ஆகியவற்றை நிறுவ இவர் உதவினார்.
# விகார்-உன்-நிசா நூன்

## பிற்கால வாழ்வு

இவரது கணவர் சர் பெரோஸ் பின்னர் கிழக்கு பாக்கித்தானின் முதல் ஆளுநராகவும், இறுதியில் 1957இல் பாக்கித்தான் பிரதமராகவும் ஆனார் . அவரது மரணத்திற்குப் பிறகு, பாக்கித்தானின் பிற முக்கிய பெண் சமூக சேவையாளர்களான மறைந்த பேகம் மஹ்மூதா சலீம் கான், அட்டியா இனாயதுல்லா மற்றும் பேகம் ஸாரி சர்பராஸ் ஆகியோருடன் இவர் தொடர்ந்து சமூகப் பணிகளில் ஈடுபட்டார்; மற்றும் பாக்கித்தானின் குடும்பக் கட்டுப்பாடு சங்கம், பாக்கித்தானியர்களுக்கு அவசர மருத்துவ மற்றும் நிவாரண சேவைகளை வழங்கும் ஒரு அமைப்பான பாக்கித்தான் ரெட் கிரசண்ட் அமைப்பு, பாக்கித்தானின் தேசிய கைவினை அமைப்பு மற்றும் பிற அமைப்புகளின் மூத்த மற்றும் நிர்வாக உறுப்பினராக இருந்தார். முகம்மது ஜியா-உல்-ஹக்கின் ஆட்சியின் போது, சிறிது காலம், இவர் பாக்கித்தான் அரசாங்கத்தில் சுற்றுலா மற்றும் கலாச்சாரத்துறை மத்திய அமைச்சராக இருந்தார். தனது பிற்கால வாழ்க்கையில், பாக்கித்தானின் அபோட்டாபாத்திற்கு அருகிலுள்ள மலைகளிலும், அழகிய இஸ்லாமாபாத்திலும் உள்ள தனது குடிசையான "அல்-ஃபெரோஸ்" மற்றும் வண்ணமயமான இஸ்லாமாபாத்தில் தனது நேரத்தை அதிக நேரம் செலவிட்டார்.  
விகார்-உன்-நிசா நூன் 2000 சனவரி 16 அன்று இஸ்லாமாபாத்தில் ஒரு நீண்டகால நோயால் இறந்தார்.
# சியாம் நாராயண் ஆர்யா

**சியாம் நாராயண் ஆர்யா** *(Shyam Narayan Arya)* என்பவர் ஒர் இந்திய மருத்துவர் ஆவார். இந்திய மருத்துவச் சங்கத்தின் பொது மருத்துவக் கல்லுரியின் தேசியப் பேராசிரியர் மற்றும் தலைவராகவும் இவர் பணியாற்றினார்.. ஓர் எழுத்தாளராகவும் அறியப்பட்ட இவர் பல மருத்துவக் கட்டுரைகளையும் தனிக்கட்டுரைகளையும் வெளியிட்டுள்ளார். மற்றவர்களால் வெளியிடப்பட்ட புத்தகங்களுக்கு சில அத்தியாயங்களை வழங்கியுள்ளார் . பாட்னா மருத்துவக் கல்லூரி மற்றும் பாட்னா பல்கலைக்கழக மருத்துவமனையின் முன்னாள் மாணவர் ஆவார் . இந்திய மருத்துவமனை மருத்துவ சங்கத்தின் உறுப்பினரான இவர் இங்கு ஒரு தேசிய தலைவராகவும் உள்ளார் . இந்தியாவில் மருத்துவத்திற்காக வழங்கப்படும் மிக உயரிய விருதான பிதான் சந்திரா ராய் விருதை இந்திய மருத்துவக் கழகம் இவருக்கு வழங்கி சிறப்பித்தது. மேலும், மருத்துவத்துறையில் சிறந்த மருத்துவ சேவைக்காக இந்திய அரசாங்கம் நான்காவது உயரிய குடிமகன் விருதான பத்மசிறீ விருதை 2008ஆம் ஆண்டு சியாம் நாராயண் ஆர்யாவுக்கு வழங்கியது..
# யோகேசு குமார் சாவ்லா

**யோகேசு குமார் சாவ்லா** *(Yogesh Kumar Chawla)* என்பவர் ஓர் இந்திய மருத்துவர் மற்றும் கல்லீரலியலில் நிபுணத்துவம் பெற்றவர் ஆவார். சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இயக்குனராகப் பணிபுரிந்தார். சபல்பூரிலுள்ள நேதாஜி சுபாசு சந்திரபோசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் அதே கல்லுரியில் இரைப்பை நோய்களைப் பற்றிய ஆய்வுப்பிரிவில் முதுகலைப் பட்டமும் பெற்றார். 2015 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.
# வேலூர் (பெரம்பலூர்)

**வேலூர் ஊராட்சி - பெரம்பலூர் மாவட்டம்** (*Alambadi Gram Panchayat*), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில், பெரம்பலூர் ஊராட்சி ஒன்றியத்தில்அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4900 ஆகும். இவர்களில் பெண்கள் 2454 பேரும் ஆண்கள் 2446 பேரும் உள்ளனர்.
# பிஸ்வநாத் மாவட்டம்

**பிஸ்வநாத் மாவட்டம்** (**Biswanath District** அசாமின் சோனித்பூர் மாவட்டத்தின் 3 வருவாய் வட்டங்களைக் கொண்டு பகுதிகளைக் கொண்டு இப்புதிய மாவட்டம் 15 ஆகஸ்டு 2015 அன்று புதிதாக நிறுவப்பட்டது. இம்மாவட்டம் 832 கிராமங்களைக் கொண்டது. இம்மாவட்டத்தில் நிர்வாகத் தலைமையிடம் பிஸ்வநாத் சார்யாலி நகரத்தில் உள்ளது. பிஸ்வநாத் மாவட்டத்தின் வடக்கில் அருணாச்சலப் பிரதேசம், தெற்கில் பிரம்மபுத்திரா ஆறு, கிழக்கில் லக்கீம்பூர் மாவட்டம், மேற்கில் சோனித்பூர் மாவட்டம் எல்லைகளாக உள்ளது.
# பிஸ்வநாத் மாவட்டம்

## மாவட்ட நிர்வாகம், ஊராட்சி & உள்ளாட்சி அமைப்புகள்

- வருவாய் கோட்டங்கள்: பிஸ்வநாத் சரியாலி கோட்டம் மற்றும் கோக்பூர் கோட்டம்
- வருவாய் வட்டங்கள்: பிஸ்வநாத் சர்யாலி வட்டம், கோக்பூர் வட்டம் மற்றும் ஹெலம் வட்டம்
- ஊராட்சி ஒன்றியங்கள்: சாய்துவார் ஊராட்சி ஒன்றியம், புப் சாய்துவார் ஊராட்சி ஒன்றியம், பெகாலி ஊராட்சி ஒன்றியம், பாக்மோரா ஊராட்சி ஒன்றியம், பிஸ்வநாத் ஊராட்சி ஒன்றியம், சகோமோதா ஊராட்சி ஒன்றியம், சோட்டீ ஊராட்சி ஒன்றியம்,
- கிராமங்கள்: 832
- நகராட்சிகள: பிஸ்வநாத் சரியாலி மற்றும் கோக்பூர்
# ஹொஜாய் மாவட்டம்

**ஹோஜாய் மாவட்டம்** (**Hojai District**) அசாம் மாநிலத்தின் நவகோன் மாவட்டத்தின் மூன்று வருவாய் வட்டங்ளைக் கொண்டு இப்புதிய மாவட்டம் 15 ஆகஸ்டு 2015 அன்று நிறுவப்பட்டது. இம்மாவட்டத்தின் நிர்வாகத் தலைமையிடம் ஹொஜாய் நகரம் ஆகும்.
# ஹொஜாய் மாவட்டம்

## வருவாய் வட்டங்கள்

ஹோஜாய் மாவட்டம் ஹொஜாய், தோபோகா மற்றும் லங்கா எனும் மூன்று வருவாய் வட்டங்ளைக் கொண்டது.
# ஹொஜாய் மாவட்டம்

## மக்கள் தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, ஹோஜாய் மாவட்டத்தின் மொத்த மக்கள்தொகை 9,31,218 ஆகும். மக்கள்தொகையில் இசுலாமியர்கள் 4,99,565 (53.65%) மற்றும் இந்துக்கள் 4,24,065 (45.53%) ஆகவுள்ளனர். 1971 இந்திய-பாகிஸ்தான் போரின் போது இலட்சக்கணக்கான வங்காளதேச முஸ்லீம்கள் சில்ஹெட் மாவட்டத்திலிருந்து இம்மாவட்டத்தில் புலம்பெயர்ந்தனர்.  
**''வருவாய் வட்ட வாரியான சமய மக்கள்''**  
| வட்டம் | மொத்தம் | இந்துக்கள் | முஸ்லீம்கள் | இந்து % | முஸ்லீம் % |  |
| --- | --- | --- | --- | --- | --- | --- |
| ஹோஜாய் | 228,530 | 135,377 | 92,590 | 59.24% | 40.52% |  |
| தோபோகா | 303,767 | 37,872 | 265,366 | 12.47% | 87.35% |  |
| லங்கா | 398,921 | 250,816 | 141,609 | 62.87% | 35.50% |  |
| **மொத்தம் (2011) ** | 931,218 | 424,065 | 499,565 | 45.53% | 53.65% | } |
# ஹொஜாய் மாவட்டம்

## அரசியல்

ஹோஜாய் மாவட்டம் ஜமுனாமுக், ஹோஜாய், லும்டிங் என மூன்று சட்டமன்றத் தொகுதிகளைக் கொண்டுள்ளது. நவகோங் மக்களவைத் தொகுதியில் இம்மாவட்டம் உள்ளது.
# ஆதர்ஷ் கூட்டுறவு வங்கி

**ஆதர்ஷ் கூட்டுறவு வங்கி லிமிடெட் என்பது** ஒரு பல மாநில கூட்டுறவு வங்கியாகும். இது 1972-ஆம் ஆண்டில் ராஜஸ்தான் மாநிலத்தின் சிரோஹி என்ற நகரில் தனது செயல்பாடுகளைத் தொடங்கியது. பொது மக்களின் பொருளாதார, சமூக மற்றும் கலாச்சார தேவைகளைப் பூர்த்தி செய்ய தன்னார்வத்துடன் ஒன்றுபட்ட நபர்களின் தன்னாட்சி சங்கத்தை உருவாக்குவது இந்த வங்கியின் முக்கிய நோக்கமாகும்.  
2019 டிசம்பரின் இறுதியில், ராஜஸ்தான் மற்றும் குஜராத் மாநிலத்தில் இந்த வங்கிக்கு 46 கிளைகள் இருந்தன. [2] [3].
# ஆதர்ஷ் கூட்டுறவு வங்கி

## விருதுகள் மற்றும் அங்கீகாரம்

- 2008-2009 ஆம் ஆண்டில் இந்திய சாதனையாளர் மன்றத்தால் "சிறந்த செயல்திறன் கொண்ட கூட்டுறவு வங்கி விருது", ராஜஸ்தான் மாநிலத்தில் முதல் இடத்தையும் அகில இந்திய அடிப்படையில் 9 வது இடத்தையும் பெற்றது.  <sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup><sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup>
- டிசம்பர் 23, 2010 அன்று கோவாவில் வங்கி ஆளுகை அமைப்பு நடத்திய கூட்டுறவு வங்கி விருதுகள் 2010 இல் "வாடிக்கையாளர் சேவை விருதில் சிறப்பிடம்" என்ற விருதும் பெற்றது.
# தெற்கு சல்மாரா மாவட்டம்

**தெற்கு சல்மாரா மாவட்டம்** (**South Salmara Mankachar**) தெற்கு அசாம் மாநிலத்தில் உள்ள துப்ரி மாவட்டத்தின் சில வருவாய் வட்டங்களைக் கொண்டு 15 ஆகஸ்டு 2015 அன்று நிறுவப்பட்டது. இதன் நிர்வாகத் தலைமையிடம் அட்சிங்கிமாரி ஆகும். கவுகாத்திக்கு கிழக்கே 245 கி.மீ. தொலைவில் **அட்சிங்கிமாரி** உள்ளது.
# தெற்கு சல்மாரா மாவட்டம்

## புவியியல்

980 சதுர கிலோ மீட்டர் (2,500 சதுர மைல்) பரப்பளவு கொண்ட தெற்கு சல்மாரா மாவட்டத்தின் மேற்கில் வங்காளதேசம், தென்கிழக்கில் மேகாலயாவும் எல்லைகளாக உள்ளது.
# தெற்கு சல்மாரா மாவட்டம்

## பொருளாதாரம்

பிரம்மபுத்திரா ஆறு இம்மாவட்டத்தின் கிழக்கிலிருந்து மேற்காக பாய்கிறது. மாவட்டத்தில் ஆன்டின் சராசரி மழைப்பொழிவு 2,916 மில்லி மீட்டர் ஆகும். தெற்கு சல்மாரா மாவட்டத்தின் நெல், கோதுமை, பருப்புகள மற்றும் கரும்பு போன்ற வேளாண்மையும், காட்டுப் பொருட்களும் முதன்மைப் பொருளாதாரம் ஆகும். காடுகளிலிருந்து மூங்கில் விளவிக்கப்படுகிறது. மேலும் பால், மீன், முட்டை, இறைச்சி இம்மாவட்டத்தின் பொருளாதார வளர்ச்சிக்கு உதவுகிறது. இம்மாவட்டத்தின் மலைப்பாங்க்கான பகுதிகளில் 1362 ஹெக்டேர் பரப்பில் மூன்று தேயிலைத் தோட்டங்கள் உள்ள்து.
# தெற்கு சல்மாரா மாவட்டம்

## வருவாய் மாவட்ட நிர்வாகம்

இம்மாவட்டம் ஒரு ஒரு வருவாய் கோட்டமும், 2 வருவாய் வட்டங்களும் கொண்டது.
1. தெற்கு சல்மாரா வருவாய் வட்டம்
1. மன்கச்சர் வருவாய் வட்டம்
# தெற்கு சல்மாரா மாவட்டம்

## அரசியல்

இம்மாவட்டம் மன்கச்சர் மற்றும் சல்மாரா தெற்கு சட்டமன்றத் தொகுதிகளைக் கொண்டது. துப்ரி மகக்ளவைத் தொகுதியில் இம்மாவட்டம் உள்ள்து.
# தெற்கு சல்மாரா மாவட்டம்

## மக்கள் & பண்பாடு

இம்மாவட்டத்தில் அசாமிய மற்றும் புலம்பெயர்ந்த வங்காளதேச மக்கள் அதிகம் வாழ்வதால் இரு பண்பாட்டு நாகரிகங்களின் கலவையாக கொண்டுள்ளது. இம்மாவட்டத்தின் மொத்த மக்களில் [[வங்காளதேசம்|வங்காளதேச முஸ்லீம்கள் 85% ஆகவும், இந்துக்கள் 14% ஆகவும், கிறித்தவர்கள் மற்றும் சீக்கியர்கள் 1% ஆகவுள்ளனர். இம்மாவட்டத்தில் வங்காள மொழி பெரும்பான்மையாகப் பேசப்படுகிறது.
# தெற்கு சல்மாரா மாவட்டம்

## போக்குவரத்து

### நீர்வழிப்போக்குவரத்து

இம்மாவட்டத்தில் பாயும் பிரம்மபுத்திரா ஆற்றில் படகுப் போக்குவரத்து நடைபெறுகிறது.
# தெற்கு சல்மாரா மாவட்டம்

## போக்குவரத்து

### சாலைப்போக்குவரத்து

மாநிலச் சாலைகள் சாலைப்போக்குவரத்திறு பயன்பாட்டில் உள்ளது.
# மகப்பேறுக்குப் பின் பாலுறவு

**மகப்பேறுக்குப் பின் பாலுறவு** (Sex after pregnancy); பெரும்பாலும் மகப்பேறுக்குப் பின் பல வாரங்கள் அல்லது மாதங்கள் தாமதமாக வைத்துக்கொள்ளும் பாலுறவாகும். அவ்வாறில்லாமல் குறுகிய காலத்தில் வைத்துக் கொள்ளும் பாலுறவானது பெண்களுக்கு கடினமாகவும் வேதனையாகவும் இருக்கலாம். குழந்தை பிறப்பின் போது மூலாதாரத்தில் காயங்கள் அல்லது அறுவை சிகிச்சை வெட்டுக்களோ ஏற்பட்டிருப்பின் அது பாலியல் செயலிழப்பை ஏற்படுத்தக்கூடும். உடலுறவு தவிர்த்த பாலியல் செயல்பாடுகள் குழந்தை பிறப்புக்குப் பின்னான காலத்தில் விரைவில் சாத்தியமாகும். ஆனால் சில பெண்கள் மகப்பேறுக்குப் பிறகு ஏற்படும் மன அழுத்தம் காரணமாக குழந்தை பிறந்த பின், பாலியல் தொடர்பான எந்தக் குறிப்பையும் இழக்கிறார்கள். பொதுவான பிரச்சினைகளாக குழந்தை பிறந்து ஒரு வருடத்திற்கும் மேலாக நீடிக்கும் இக்காலத்தில் பெண்ணை விட ஆணுக்கு அதிக பாலியல் விருப்பம் இருக்கும். இது பெண்ணின் உடல்நிலையை மோசமாக்கும்.
# மகப்பேறுக்குப் பின் பாலுறவு

## பிறப்பு முறை மற்றும் காயங்கள்

மகபேறின் பொழுது தங்கள் மூலாதாரத்தில் சேதம் அல்லது கசிவு உள்ள பெண்கள் ஒரு பழுதுபடாத பெரினியம் கொண்ட பெண்களைக் காட்டிலும் தாமதமாக உடலுறவைத் தொடங்குகிறார்கள். மேலும் மூலாதாரத்தில் அறுவைச் சிகிச்சை வெட்டு ஏற்பட்ட பெண்கள் குறைந்த பாலியல் உறவுகளைக் கொண்டுள்ளனர். மூலாதாரத்தில் ஏற்படும் சேதமானது வலிமிகு உடலுறவுடன் தொடர்புடையது. குதக் கசிவு கொண்ட பெண்கள் ஆறு மாதங்கள் அல்லது ஒரு ஆண்டுக்குப் பிறகு மீண்டும் உடலுறவு கொள்வதற்கான வாய்ப்புகள் குறைவு. ஆனால் 18 மாதங்களுக்குப் பிறகு அவர்கள் சாதாரண பாலியல் செயல்பாடுகளில் ஈடுபடுகின்றனர்.  
வலிமிகு பாலுறவின் அதிர்வெண் அல்லது தீவிரத்தன்மை அதிகரித்தல் என்பது உறிஞ்சுதல் அல்லது ஆயுதம் பயன்படுத்தி யோனி வழி செய்யப்படும் பிரசவத்துடன் தொடர்புடையதாகும். இதனால் உடலுறவை மீண்டும் தொடங்குவதில் தாமதமும், சில பாலியல் பிரச்சினைகளும் ஏற்படும். அறுவைசிகிச்சை மகப்பேறு முதல் 3 மாதங்களில் குறைவான வலிமிகுந்த உடலுறவை ஏற்படுத்தக்கூடும். அல்லது எந்த வித்தியாசமும் இல்லாமலும் இருக்கலாம், மேலும் ஆறு மாதங்களுக்குள் பாலியல் செயல்பாடு அல்லது அறிகுறிகளில் எந்த வித்தியாசமும் இருப்பதில்லை. அறுவைச் சிகிச்சை மூலம் பிரசவித்த பெண்கள் ஆறு ஆண்டுகள் வரையிலும் கூட யோனி வழிப் பாலியல் செயல்பாடுகளில் அதிக திருப்தியைக் கொண்டிருக்கின்றனர்.
# மகப்பேறுக்குப் பின் பாலுறவு

## உடலுறவை மீண்டும் தொடங்குவதற்கு முன் தாமதம்

பல மருத்துவர்கள், கருப்பை வாய் மூடவும், இரத்தப்போக்கு (லோச்சியா என அழைக்கப்படுகிறது) நிறுத்தவும், கசிவு குணமடையவும் நான்கு முதல் ஆறு வாரங்கள் காத்திருந்து உடலுறவை மீண்டும் தொடங்குவதற்குப் பரிந்துரைக்கின்றனர்.  
துருக்கியில் பெண்களைப் பற்றிய ஒரு ஆய்வில், பெற்றெடுத்த ஆறு வாரங்களுக்குள் 42% பேர் மீண்டும் உடலுறவைத் தொடங்கினர். அமெரிக்க மற்றும் பிரித்தானிய ஆய்வுகள் ஆறு வாரங்களில், 57% பெண்கள் மீண்டும் உடலுறவைத் தொடங்கினர். 82–85% பேர் மூன்று மாதங்களிலும், 89-90% பேர் ஆறு மாதங்களுக்குள்ளும் உடலுறவைத் தொடங்கினர். மற்றொரு அமெரிக்க ஆய்வில், யோனி வழிப் பாலுறவை விட சுயஇன்பம் (74%) வாய்வழிப் பாலுறவு (58%) ஆகியவை (34%) ஆறு வாரங்களுக்குள் அடிக்கடி தொடங்குகின்றன. மூன்றில் இரண்டு பங்கு உகாண்டா பெண்களால் பிரசவத்தின் ஆறு மாதங்களுக்குள் உடலுறவு மீண்டும் தொடங்கப்பட்டது, சீனப் பெண்களில் 52% பேர் இரண்டு மாதங்களிலும், 95% பேர் ஆறு மாதங்களிலும் உடலுறவைத் தொடங்கினர்.
# மகப்பேறுக்குப் பின் பாலுறவு

## பாலியல் செயலிழப்பு

ஒரு பிரித்தானிய ஆய்வில் பிரசவத்திற்கு எட்டு மாதங்களுக்குப் பிறகு ஆண்களும் பெண்களும் பாதிக்கும் மேற்பட்டவர்கள் தங்கள் பாலியல் வாழ்க்கையை 'மோசமானது’ அல்லது 'மிகவும் நல்லதல்ல' என்று விவரித்தனர். மற்றொரு ஆய்வில் குழந்தை பிறப்புக்குப் பின்னான காலத்தில் அவர்களின் பாலியல் வாழ்க்கையில் 70% பிரித்தானியப் பெண்களும் 89% தைவானிய பெண்களும் உடலுறவில் திருப்தியடைந்துள்ளனர். பெற்றெடுத்த ஆறு மாதங்களுக்குப் பிறகு, அமெரிக்கப் பெண்களில் கால் பகுதியினர் தங்களுக்கு குறைந்த பாலியல் உணர்வு, திருப்தி மற்றும் புணர்ச்சியை அடையும் திறன் இருப்பதாகக் கூறினர். மேலும் 22% பேர் பாலுறவின்போது வலி என்று கூறினர். கர்ப்பத்திற்கு முந்தைய பாலுறவுச் செயல்பாடு நிலை 38% உடன் ஒப்பிடும்போது 80% க்கும் மேற்பட்ட பிரித்தானிய பெண்கள் பிரசவத்திற்கு மூன்று மாதங்களுக்குப் பிறகு பாலியல் பிரச்சினைகளை அனுபவித்தனர். மேலும் பெற்றெடுத்த ஆறு மாதங்களுக்குள் மீண்டும் உடலுறவைத் தொடங்கிய கிட்டத்தட்ட மூன்றில் இரண்டு பங்கு, உகாண்டா பெண்கள் யோனி வலியை அனுபவித்தது, மூன்றில் ஒரு பகுதியினருக்கு யோனிக் கசிவு வெளியேற்றம் அல்லது இரத்தப்போக்கு ஏற்பட்டது.  
மகப்பேறுக்குப்பின் இயக்குநீர் மாற்றங்கள் காரணமாக சுமார் மூன்று மாதங்கள் யோனி வறட்சி ஏற்படலாம். ஈஸ்ட்ரோஜனின் அளவைக் குறைத்தல் போன்ற ஹார்மோன் மாற்றங்கள் காரணமாக தாய்ப்பால் கொடுக்கும் பெண்கள் வலிமிகுந்த உடலுறவைக் கொண்டிருக்க அதிக வாய்ப்புள்ளது. அத்துடன் குறைவான லிபிடோ. பெரிய மகப்பேறு அதிர்ச்சி ஏற்பட்ட பெண்கள் தங்கள் இணையரால் அல்லது உடலுறவுக் கூட்டாளியால், பிடிக்கப்படவோ, தொடவோ அல்லது தாட்டப்படவோ கூட விரும்புவதில்லை என்று தெரிவித்தனர்.
# மகப்பேறுக்குப் பின் பாலுறவு

## இடர்கள்

மகப்பேறுக்குப் பின் நஞ்சுக்கொடி படுக்கை குணமாகும் முன்பே, குறுகிய காலத்தில் பாலுறவு கொண்டால், இரத்த ஓட்டத்தில் காற்று நுழையும் பொழுது இரத்தக் குழாய்களில் ஒரு தீவிரமான காற்றடைப்பு ஏற்படலாம். குறிப்பாக, உடலுறவின் பொழுது பெண்ணின் முழங்கால் அவரது மார்பு எதிராக அழுத்தப்படும் பொழுது இது ஏற்படலாம். ஆனால் இந்த நிகழ்வு அரிதான ஒன்றாகும். மகப்பேறின் பின்னர் மிகக் குறுகிய காலத்திலேயே உடலுறவில் ஈடுபடும் பொழுது கருப்பையில் தொற்று, கசிவு, கீறல்கள் ஏற்படுவது பொதுவான சிக்கல்களாக உள்ளன.